**Zakon o pacientovih pravicah** in **Pravilnik o naročanju in upravljanju čakalnih** **seznamov ter najdaljših dopustnih čakalnih dobah** sta **21.01.2018**stopila v veljavo.

Spremembe, na katere morate biti pozorni zavarovanci:

* Preverite, kdaj je bil s strani naročnika fizioterapije (zdravnika) izdan vaš delovni nalog, da se boste lahko pravočasno naročili:

1. za stopnjo nujnosti "**zelo hitro**" v **5 dneh** od datuma izdaje delovnega naloga;
2. za stopnji nujnosti "**hitro"** in ***"*redno**" pa v 1**4 dneh**od datuma izdaje delovnega naloga;

Ažurirani podatki o čakalni dobi za posamezne stopnje nujnosti so objavljeni na portalu <http://cakalnedobe.ezdrav.si/>

V primeru, da vam veljavnost delovnega naloga poteče, vas ne moremo uvrstiti na čakalni seznam.

**Rezervacije po telefonu trenutno niso možne, prav tako se ne morete naročiti na** **fizioterapijo preko e-pošte: pogoj za določitev termina ali okvirnega termina je predložitev originalnega delovnega naloga.**

**POMEMBNO:**

1. Prosimo vas, da na dogovorjen termin **pridete pravočasno.**
2. S seboj morate **OBVEZNO imeti zdravstveno kartico**, sicer vas ne bomo mogli sprejeti. Posledično se vam fizioterapevtska obravnava skrajša za en dan.
3. **Možnosti odpovedi termina in posledice neopravičene odsotnosti:**

* brez navajanja razlogov lahko odpoveste termin najpozneje deset dni pred izvedbo zdravstvene storitve, in sicer le enkrat v okviru iste napotitve in le v okviru napotitve s stopnjo nujnosti hitro ali redno.
* znotraj 10 dni le iz objektivnih razlogov, razlog za odpoved morate sporočiti pisno.
* v primeru, da na dogovorjen termin ne pridete na fizioterapevtsko obravnavo in termina ne odpoveste v skladu s prejšnjim odstavkom (neopravičena odsotnost), vas črtamo s čakalnega seznama in napotna listina preneha veljati.
* neupravičena odsotnost na enem izmed terminov v okviru iste napotitve se ne nadomešča in zdravstveno obravnavo v okviru te napotitve zaključimo.
* Za odpovedano fizioterapevtsko obravnavo vas na čakalni seznam lahko znova uvrstimo šele po poteku treh mesecev od termina, na katerem ste bili neopravičeno odsotni.

Pooblaščena oseba za čakalni seznam:

Tatjana Mihelič, dipl. fizioterapevt